techiaith/cofnodycynulliad_en-cy huggingface dataset:
English: I thank the Cabinet Secretary for her reply, which didn't actually specify what discussions she's had. But, within the last hour, I think all Assembly Members have had a letter from the Cabinet Secretary, setting out what's happened recently with Aberthaw. I note, from that letter, that Natural Resources Wales did not write to RWE, who operate this plant, until 6 January this year, although the court case was last September. They didn't write to ask about permit variations until 6 January - incidentally, after I'd put in freedom of information requests asking what on earth was happening. That permit regulation needs to bring the nitrogen oxide emissions at Aberthaw below the 500 mg/cu m ceiling value, which the court judgment put in. They are still - according to your letter to Assembly Members - breaking that four months later than the European Court of Justice ruling. You say that it's Natural Resources Wales that is responsible for permitting this, but clearly they haven't pulled their finger out to do anything about it. This reflects very badly on us as a nation and yourselves as the Government.
Welsh: Diolch i Ysgrifennydd y Cabinet am ei hateb, er nad oedd yn egluro'n benodol pa drafodaethau y mae hi wedi eu cael. Ond o fewn yr awr ddiwethaf, credaf fod holl Aelodau'r Cynulliad wedi cael llythyr gan Ysgrifennydd y Cabinet yn nodi beth sydd wedi digwydd yn ddiweddar mewn perthynas ag Aberddawan. Nodaf, o'r llythyr hwnnw, nad oedd Cyfoeth Naturiol Cymru wedi ysgrifennu at RWE, sy'n gweithredu'r gwaith hwn, tan 6 Ionawr eleni, er bod yr achos llys wedi'i gynnal fis Medi diwethaf. Ni wnaethant ysgrifennu i ofyn ynglŷn ag amrywiadau i'r drwydded tan 6 Ionawr - fel y mae'n digwydd, ar ôl i mi gyflwyno ceisiadau rhyddid gwybodaeth yn gofyn beth yn y byd oedd yn digwydd. Mae angen i reoliad y drwydded leihau allyriadau nitrogen ocsid Aberddawan islaw'r terfyn uchaf o 500 mg/cu, a gafodd ei gynnwys gan ddyfarniad y llys. Maent yn parhau - yn ôl eich llythyr at Aelodau'r Cynulliad - i dorri'r rheoliad bedwar mis ar ôl dyfarniad Llys Cyfiawnder Ewrop. Rydych yn dweud mai Cyfoeth Naturiol Cymru sy'n gyfrifol am drwyddedu hyn, ond mae'n amlwg nad ydynt wedi trafferthu gwneud unrhyw beth yn ei gylch. Mae hyn yn adlewyrchu'n wael iawn arnom ni fel cenedl ac arnoch chi fel Llywodraeth.
English: The letter was issued to Assembly Members. I think it was David Melding who made a request of the First Minister during First Minister's questions last week. As Simon Thomas said, it just set out the limits throughout. There has been a fall, but you're right that further work is going to be required to ensure that Aberthaw is able to operate before the 500 mg/cu m emissions ceiling. There have been a significant amount of discussions between my officials and NRW, and I've asked my officials to monitor the situation closely.
Welsh: Dosbarthwyd y llythyr i Aelodau'r Cynulliad. Rwy'n credu mai David Melding a wnaeth gais i'r Prif Weinidog yn ystod cwestiynau i'r Prif Weinidog yr wythnos diwethaf. Fel y dywedodd Simon Thomas, roedd yn nodi'r terfynau drwyddo draw. Bu gostyngiad, ond rydych yn gywir fod angen rhagor o waith er mwyn sicrhau bod Aberddawan yn gallu gweithredu o dan y terfyn uchaf o 500 mg /cu m ar allyriadau. Bu cryn dipyn o drafodaethau rhwng fy swyddogion a Cyfoeth Naturiol Cymru, ac rwyf wedi gofyn i fy swyddogion fonitro'r sefyllfa'n ofalus.
English: The crucial thing here, Cabinet Secretary, is that this power station will now keep generating power into the medium term to meet peak demand. So, it's part of the power-generating infrastructure and people must be reassured that these high standards - or higher standards, anyway - are followed as a matter of course, and don't just suddenly come into the public domain when particular Assembly Members put pressure on the Welsh Government.
Welsh: Y peth hanfodol yma, Ysgrifennydd y Cabinet, yw y bydd yr orsaf bŵer yn awr yn parhau i gynhyrchu ynni yn y tymor canolig i ddiwallu'r galw brig. Felly, mae'n rhan o'r seilwaith cynhyrchu pŵer a rhaid i bobl gael sicrwydd bod y safonau uchel hyn - neu safonau uwch, beth bynnag - yn cael eu dilyn fel mater o drefn ac nad ydynt ond yn dod i sylw'r cyhoedd yn sydyn pan fo Aelodau penodol o'r Cynulliad yn rhoi pwysau ar Lywodraeth Cymru.
English: I absolutely agree, and I do want to assure Members that I've been having discussions. I've met with RWE, I've met with Aberthaw, I've met with my colleague Jane Hutt in relation to this, and I have ensured that officials are monitoring the situation very carefully.
Welsh: Cytunaf yn llwyr, ac rwyf am sicrhau'r Aelodau fy mod wedi bod yn cael trafodaethau. Rwyf wedi cyfarfod â RWE, rwyf wedi cyfarfod ag Aberddawan, rwyf wedi cyfarfod â fy nghyd-Aelod, Jane Hutt mewn perthynas â hyn, ac rwyf wedi sicrhau bod swyddogion yn monitro'r sefyllfa'n ofalus iawn.
English: The next item on our agenda is questions to the Cabinet Secretary for Communities and Children, and the first question is from Sian Gwenllian.
Welsh: Yr eitem nesaf ar ein hagenda ni yw'r cwestiynau i Ysgrifennydd y Cabinet dros Gymunedau a Phlant, a'r cwestiwn cyntaf, Sian Gwenllian.
English: I thank the Member for Arfon for her question. The Vibrant and Viable Places programme has been successful in providing support and investment in many communities across Wales. A future capital regeneration programme is under consideration and I'll be providing further information to Members shortly.
Welsh: Diolch i'r Aelod dros Arfon am ei chwestiwn. Mae'r rhaglen Lleoedd Llewyrchus Llawn Addewid wedi llwyddo i ddarparu cymorth a buddsoddiad mewn llawer o gymunedau ledled Cymru. Mae rhaglen adfywio cyfalaf o dan ystyriaeth ar gyfer y dyfodol a byddaf yn darparu rhagor o wybodaeth i'r Aelodau'n fuan.
English: Thank you. Can you confirm whether the current programme is to come to an end at the end of March, and what will happen following that? Will the programme continue as it is, or will it become part of something larger? What will the guidance be, and what is the timetable for that? Local authorities are eager to have the details as soon as possible so that they can plan for the future. Indeed, there is uncertainty and a lack of clarity more generally in the regeneration field. Do you agree that the vision is not clear at the moment, and if the intention is to reduce poverty then will the programme set clear outcomes in order to assist in making the difference that both of us are working towards?
Welsh: Diolch. A fedrwch chi gadarnhau a ydy'r cynllun presennol yn dod i ben ddiwedd mis Mawrth? Beth fyddai'n digwydd ar ôl hynny? A fydd y rhaglen yn parhau fel ag y mae o, neu a fydd o'n dod yn rhan o rywbeth mwy? Beth fydd y canllawiau, a beth yw'r amserlen efo hynny? Mae awdurdodau lleol yn awyddus i gael y manylion cyn gynted â phosib er mwyn cynllunio ymlaen. Yn wir, mae yna ansicrwydd a diffyg eglurder cyffredinol yn y maes adfywio. A ydych chi'n cytuno nad ydy'r weledigaeth yn glir ar hyn o bryd? Ac os mai'r bwriad ydy lleihau tlodi, a fydd y rhaglenni newydd yn gosod deilliannau clir, pwrpasol er mwyn cynorthwyo i greu'r gwahaniaeth y mae'r ddau ohonom ni yn gweithio tuag ato fo?
English: I'm grateful for the Member's question. She will be aware of the great work that's gone on in her constituency, in Gwynedd, in terms of Vibrant and Viable Places actions taking place there. The Member is right to say that we haven't yet formulated a future programme from VVP. The intention is for it to come to an end, and I will make a further decision on that. I think what was hampering the issue was about the amount of regeneration capital funding that was available to me. I'm grateful to the finance Minister and discussions with him on the ability to enhance that profile. From those discussions with him I am able to start looking at a future programme, which may be a VVP 2, or indeed another version of that.
Welsh: Rwy'n ddiolchgar am gwestiwn yr Aelod. Bydd yn ymwybodol o'r gwaith gwych a wnaed yn ei hetholaeth, yng Ngwynedd, o ran y gweithgarwch Lleoedd Llewyrchus Llawn Addewid sy'n digwydd yno. Mae'r Aelod yn iawn i ddweud nad ydym eto wedi llunio rhaglen Lleoedd Llewyrchus Llawn Addewid ar gyfer y dyfodol. Y bwriad yw iddi ddod i ben, a byddaf yn gwneud penderfyniad pellach ar hynny. Rwy'n meddwl mai'r hyn oedd yn llesteirio'r mater oedd y swm o gyllid cyfalaf adfywio a oedd ar gael i mi. Rwy'n ddiolchgar i'r Gweinidog cyllid a thrafodaethau gydag ef ar y gallu i wella'r proffil hwnnw. O'r trafodaethau hynny gydag ef, gallaf ddechrau edrych ar raglen ar gyfer y dyfodol, a allai fod yn Lleoedd Llewyrchus Llawn Addewid 2, neu fersiwn arall o hynny yn wir.
English: Cabinet Secretary, I hope you would agree with me that Newport has seen beneficial use of Vibrant and Viable Places for city-centre regeneration, creating accommodation and alternative use to retail effectively. Whatever the future holds in terms of Vibrant and Viable Places or a similar scheme, will you continue to work closely with Newport City Council to take forward this important and beneficial regeneration programme?
Welsh: Ysgrifennydd y Cabinet, rwy'n gobeithio y buasech yn cytuno â mi fod Casnewydd wedi gweld defnydd buddiol o Lleoedd Llewyrchus Llawn Addewid ar gyfer adfywio canol y ddinas, gan greu adeiladau preswyl a defnydd yn lle manwerthu i bob pwrpas. Beth bynnag a ddaw yn y dyfodol o ran Lleoedd Llewyrchus Llawn Addewid neu gynllun tebyg, a wnewch chi barhau i weithio'n agos gyda Chyngor Dinas Casnewydd i ddatblygu'r rhaglen adfywio bwysig a buddiol hon?
English: Indeed, and I'm grateful for the opportunity to visit Newport with both yourself and the Member Jane Bryant to see the fantastic effects that VVP has had in your communities and neighbouring areas. It is something that I'm taking very seriously about how we continue with work to develop communities in the way we have in the past. I'm looking forward to announcing new schemes in the future. I will keep the Member abreast of that proposal.
Welsh: Yn wir, ac rwy'n ddiolchgar am y cyfle i ymweld â Chasnewydd gyda chi a'r Aelod, Jane Bryant, i weld yr effeithiau gwych a gafodd Lleoedd Llewyrchus Llawn Addewid yn eich cymunedau a'r ardaloedd cyfagos. Mae'n rhywbeth rwy'n wirioneddol o ddifrif yn ei gylch o ran sut i barhau â'r gwaith o ddatblygu cymunedau yn y ffordd a wnaethom yn y gorffennol. Rwy'n edrych ymlaen at gyhoeddi cynlluniau newydd yn y dyfodol. Byddaf yn rhoi'r wybodaeth ddiweddaraf i'r Aelod am y cynnig hwnnw.
English: Last week you mentioned that some Vibrant and Viable Places projects were going to be getting more money because of underspends in other areas, which strikes me as slightly odd, that some local authorities seem be quite bad at following guidelines if some are underspending and others haven't got enough money. Because we're not talking just about replacing falling-down car parks here; we're talking about something that interests me very much: lifelong living and the housing supply that would meet that. So, are you planning to use any of this underspend to target specific projects, and particularly the kind of housing that can brought into city centres, which isn't just affordable housing and then nothing else, but something that has a lifelong throughput to it?
Welsh: Yr wythnos diwethaf roeddech yn sôn fod rhai prosiectau Lleoedd Llewyrchus Llawn Addewid yn mynd i gael mwy o arian yn sgil tanwario mewn ardaloedd eraill, sy'n fy nharo braidd yn rhyfedd, fod rhai awdurdodau lleol i'w gweld yn eithaf gwael am ddilyn canllawiau os yw rhai'n tanwario a bod eraill heb ddigon o arian. Oherwydd nid sôn yn unig am adnewyddu meysydd parcio sy'n dadfeilio a wnawn yma; rydym yn sôn am rywbeth sydd o ddiddordeb mawr iawn i mi: byw gydol oes a'r cyflenwad tai a fuasai'n diwallu hynny. Felly, a ydych yn bwriadu defnyddio rhywfaint o'r tanwariant hwn i dargedu prosiectau penodol, ac yn arbennig y math o dai y gellir eu dwyn i ganol dinasoedd, nid yn unig tai fforddiadwy a dim byd arall wedyn, ond rhywbeth sydd â diben gydol oes iddo ?
English: Of course, the Member raises an important issue about how distribution of finance is given. It's fair to say that the VVP policy is complicated by other actions such as planning and access to land, et cetera, so that complicates, sometimes, some of the schemes that are thought to be a little easier than others. I am looking at authorities that bring to me alternative schemes that are able to be flexible, but certainly the schemes that the Member talked about, about the introduction of long-term opportunities in housing, not just affordable, but the transformation of their communities, is something I'm very keen to pursue.
Welsh: Wrth gwrs, mae'r Aelod yn crybwyll mater pwysig ynglŷn â sut y dosberthir cyllid. Mae'n deg dweud bod y polisi Lleoedd Llewyrchus Llawn Addewid wedi'i gymhlethu gan weithgarwch arall megis cynllunio a mynediad at dir, ac yn y blaen, felly mae hynny weithiau'n cymhlethu rhai o'r cynlluniau y credir eu bod ychydig yn haws nag eraill. Rwy'n edrych ar yr awdurdodau sy'n dod â chynlluniau amgen ataf sy'n gallu bod yn hyblyg, ond yn sicr mae'r cynlluniau y soniodd yr Aelod amdanynt, ynglŷn â chyflwyno cyfleoedd hirdymor ym maes tai, nid yn unig tai fforddiadwy, ond trawsnewid eu cymunedau, yn rhywbeth rwy'n awyddus iawn i fynd ar ei drywydd.
English: Parents are notified of when their entitlement to Flying Start childcare begins by a Flying Start health visitor soon after birth. Later in the process, local authorities will refer parents to local providers so that start dates can be agreed as far as possible in advance.
Welsh: Caiff rhieni eu hysbysu pa bryd fydd eu hawl i ofal plant Dechrau'n Deg yn dechrau drwy ymwelydd iechyd Dechrau'n Deg yn fuan ar ôl genedigaeth. Yn ddiweddarach yn y broses, bydd awdurdodau lleol yn cyfeirio rhieni at ddarparwyr lleol fel y gellir cytuno ar ddyddiadau dechrau cyn belled â phosibl ymlaen llaw.
English: I was surprised, when starting my own three-year-old recently, not to receive advance notice. The process was to have meetings at the beginning of the term and then agree a date. I seek no intervention in my own case, which is resolved, but I just wondered, in having childcare to support working parents as well as the education of the child, would it not be appropriate, if both parents are working, perhaps have to give notice to a private nursery, to have at least a month's advance notice of what date a child might actually start.
Welsh: Roeddwn yn synnu na chefais rybudd ymlaen llaw wrth ddechrau fy mhlentyn tair oed fy hun yn ddiweddar. Y broses oedd cael cyfarfodydd ar ddechrau'r tymor a chytuno ar ddyddiad wedyn. Nid wyf yn chwilio am unrhyw ymyriad yn fy achos i, sydd wedi'i ddatrys, ond roeddwn yn meddwl tybed, o gael gofal plant i gynorthwyo rhieni sy'n gweithio yn ogystal ag addysg y plentyn, onid fuasai'n briodol os yw'r ddau riant yn gweithio, a gorfod rhoi rhybudd i feithrinfa breifat efallai, i gael o leiaf mis o rybudd ymlaen llaw ynglŷn â pha ddyddiad y gallai plentyn ddechrau mewn gwirionedd.
English: In regard to childcare outside of the Flying Start setting, there is no statutory issue regarding guidance around this, but I am conscious of the Member's concerns and, as we develop the childcare policy as we move forward, it is something I will be looking at carefully to make sure that parents are aware and confident about how they can access these childcare facilities across Wales.
Welsh: Mewn perthynas â gofal plant y tu allan i Dechrau'n Deg, nid oes unrhyw fater statudol o ran canllawiau ynglŷn â hyn, ond rwy'n ymwybodol o bryderon yr Aelod ac wrth i ni ddatblygu'r polisi gofal plant, wrth i ni symud ymlaen, mae'n rhywbeth y byddaf yn edrych arno'n ofalus i sicrhau bod rhieni'n ymwybodol ac yn hyderus ynglŷn â sut y gallant gael mynediad at y cyfleusterau gofal plant hyn ar draws Cymru.
English: Cabinet Secretary, you alluded to the Welsh Government's offer of childcare and that being unfolded now as we go forward in the Assembly. I believe this year the pilots are going to start in the various local authorities that you've identified as being fit for purpose for those pilots to take place. What type of public information, what type of information, are you going to make available to parents in the first instance in those pilot areas so that they are aware of what their rights are under the childcare scheme and what will be available to them?
Welsh: Ysgrifennydd y Cabinet, fe gyfeirioch at gynnig gofal plant Llywodraeth Cymru a chyflwyno hynny yn awr wrth inni symud ymlaen yn y Cynulliad. Rwy'n credu bod y cynlluniau peilot yn mynd i ddechrau y flwyddyn hon yn y gwahanol awdurdodau lleol a nodoch fel rhai addas i'r diben ar gyfer cynnal y cynlluniau peilot hynny. Pa fath o wybodaeth gyhoeddus, pa fath o wybodaeth fydd ar gael gennych i rieni yn yr ardaloedd peilot hynny'n gyntaf fel eu bod yn ymwybodol o beth yw eu hawliau o dan y cynllun gofal plant a beth fydd ar gael iddynt?
English: We've got five pilot areas, which cover six local authorities, and we've already started to work with them on how they devise their schemes. It will be a matter for the local authority in terms of what area space they pick, whether that's ward-based or school-based or private-sector solutions, but we are keen to make sure that, pre summer, we're able to ensure that the message goes out to parents in that cohort of individuals where they can access childcare. It is a pilot scheme and we anticipate that some of those pilot schemes actually will not continue in that form. But what we are doing is learning from the way this complicated scheme, as the Member will be aware, is happening in England. Trying to get that out through the door is quite challenging, but we are learning from this and, hopefully, the information that is - the important bit is making sure parents know well in advance their ability to access this programme.
Welsh: Mae gennym bump o ardaloedd peilot, sy'n cwmpasu chwe awdurdod lleol, ac rydym eisoes wedi dechrau gweithio gyda hwy ar sut y maent yn llunio eu cynlluniau. Mater i'r awdurdod lleol fydd pa fath o ardal y byddant yn ei dewis, boed yn seiliedig ar wardiau neu ysgolion neu'r sector preifat, ond rydym yn awyddus i wneud yn siŵr, cyn yr haf, y gallwn sicrhau bod y neges yn mynd allan at rieni yn y garfan honno o unigolion lle y gallant gael mynediad at ofal plant. Cynllun peilot ydyw a rhagwelwn na fydd rhai o'r cynlluniau peilot hyn yn parhau ar y ffurf honno mewn gwirionedd. Ond yr hyn a wnawn yw dysgu o'r ffordd y mae'r cynllun cymhleth hwn, fel y bydd yr Aelod yn gwybod, yn digwydd yn Lloegr. Mae ceisio cael hynny allan drwy'r drws yn eithaf heriol, ond rydym yn dysgu o hyn a gobeithio y bydd y wybodaeth sydd - y rhan bwysig yw gwneud yn siŵr fod rhieni'n gwybod ymhell ymlaen llaw am eu gallu i gael mynediad at y rhaglen hon.
English: Questions now from the party spokespeople. Plaid Cymru spokesperson - Bethan Jenkins.
Welsh: Cwestiynau nawr gan lefarwyr y pleidiau. Llefarydd Plaid Cymru - Bethan Jenkins.
English: Thank you. My first question is something I've raised with you quite a lot now in the last few weeks. With regard to NSA Afan, I wondered whether we could have an update on the inquiry, specifically because I'm getting contacts from people in Bettws who have funding streams through the delivery of this service and they tell me they don't have a clue as to what is happening. What isn't clear to me is that, when problems were raised at Plas Madoc, the funding was continued until the investigation was completed. So, I want to understand, if you are treating this in a different way, why that is. You mentioned the police in previous answers to myself. Has it all been passed over to the police, or are you still investigating internally as Welsh Government?
Welsh: Diolch. Mae fy nghwestiwn cyntaf yn rhywbeth rwyf wedi'i ddwyn i'ch sylw gryn dipyn o weithiau bellach yn ystod yr wythnosau diwethaf. Mewn perthynas â NSA Afan, roeddwn yn meddwl a allem gael y wybodaeth ddiweddaraf am yr ymchwiliad, yn benodol oherwydd bod pobl ym Metws sydd â ffrydiau ariannu yn sgil darparu'r gwasanaeth hwn yn cysylltu â mi i ddweud wrthyf nad oes ganddynt syniad beth sy'n digwydd. Yr hyn nad yw'n glir i mi, pan soniwyd am broblemau ym Mhlas Madoc, oedd bod y cyllid wedi parhau tan i'r ymchwiliad gael ei gwblhau. Felly, os ydych yn trin hyn mewn ffordd wahanol, rwyf am ddeall pam eich bod yn gwneud hynny. Fe sonioch am yr heddlu mewn atebion blaenorol i mi. A yw'r cyfan wedi ei drosglwyddo i'r heddlu, neu a ydych yn dal i ymchwilio'n fewnol fel Llywodraeth Cymru?
English: I'm conscious of the Member's interest in this and also that of Dai Rees, the other Member that's raised this on several occasions with me. I'm very cautious of the ongoing police investigation and also our governance review of this. It is slightly different to the Plas Madoc event. I'm damned if I do and I'm damned if I don't. If I remove funding people criticise me for not removing it early enough, or not leaving it run for the organisations. What I am conscious about is that the indirect consequence of NSA not having funding - how can we make sure that services provided to the local community are continued as best they can. My team have started discussions, advance discussions, with Neath Port Talbot council about stepping into that space for delivery.
Welsh: Rwy'n ymwybodol o ddiddordeb yr Aelod yn hyn a diddordeb Dai Rees hefyd, yr Aelod arall sydd wedi dwyn hyn i fy sylw ar sawl achlysur. Rwy'n ofalus iawn o'r ymchwiliad sydd ar y gweill gan yr heddlu a hefyd ein hadolygiad llywodraethu o hyn. Mae ychydig yn wahanol i ddigwyddiad Plas Madoc. Ni allaf ennill, beth bynnag a wnaf. Os byddaf yn tynnu cyllid yn ôl, bydd pobl yn fy meirniadu am beidio â'i dynnu'n ôl yn ddigon cynnar, neu am beidio â'i adael yn ei le i sefydliadau. Yr hyn rwy'n ymwybodol ohono yw y gallai'r canlyniad anuniongyrchol os na fydd gan NSA gyllid - sut y gallwn sicrhau bod y gwasanaethau a ddarperir i'r gymuned leol yn cael eu parhau yn y ffordd orau sy'n bosibl. Mae fy nhîm wedi dechrau trafodaethau, trafodaethau ymlaen llaw, gyda chyngor Castell-nedd Port Talbot ynglŷn â chamu i'r bwlch ar gyfer darparu.
English: That answers the question for Neath Port Talbot, but it doesn't in terms of Bridgend. It wasn't a criticism; I was trying to find out the differences between the operations and why you've made that decision, and I'm still not really that clear. On the wider Communities First agenda, I'm hearing from those who have an interest in the future of Communities First that the consultation wasn't really as strong as it could have been. I want to understand how you're analysing the consultation responses. I hear you've got very comprehensive responses from children writing a little note to say how important the services have been for them personally. How are you going to analyse how important they are and then come up with a plan to try and deliver the future of whatever scheme you have in mind?
Welsh: Mae hynny'n ateb y cwestiwn ar gyfer Castell-nedd Port Talbot, ond nid yw'n ei ateb ar gyfer Pen-y-bont ar Ogwr. Nid beirniadaeth oedd hi; roeddwn yn ceisio darganfod y gwahaniaethau rhwng y gweithrediadau a pham y gwnaethoch y penderfyniad hwnnw, ac mae'n dal i fod braidd yn aneglur i mi. Ar agenda ehangach Cymunedau yn Gyntaf, rwy'n clywed gan y rhai sydd â diddordeb yn nyfodol Cymunedau yn Gyntaf nad oedd yr ymgynghoriad mor gryf ag y gallai fod wedi bod mewn gwirionedd. Rwyf eisiau deall sut rydych yn dadansoddi'r ymatebion i'r ymgynghoriad. Rwy'n clywed eich bod wedi cael ymatebion cynhwysfawr iawn gan blant yn ysgrifennu nodyn bach i ddweud pa mor bwysig y mae'r gwasanaethau wedi bod iddynt hwy'n bersonol. Sut y byddwch yn dadansoddi pa mor bwysig ydynt, a dod o hyd i gynllun i geisio sicrhau dyfodol pa gynllun bynnag sydd gennych mewn golwg?